Vi har ultimo april fået støbt et fundament, som består af en sandpude, hvorpå er lagt 200 mm flamingo, som igen er dækket af 100 mm beton. 


Soklen er af lecablokke, som er pudset.


Vi ønsker nu at lægge et trægulv på strøer på betondækket.


Hvor hurtigt kan vi regne med at kunne lægge gulvet, da vi går ud fra, at betondækket skal tørre bedst muligt ud inden det lægges...


og...


er det korrekt opfattet, at der først lægges en dampspærre på betonen, derover strøer med isolering imellem og derover gulvbrædderne ?


Trægulv på betondæk
Hej med jer


I gamle dage regnede man med 28 dage, før betonen var færdighærdet, og kan man vente på dette er det optimalt. Men ellers så lægger man jo netop fugtspærren, (ikke en dampspærre) for netop at spærre for fugten nedefra. Husk at denne skal være tæt, med gode overlapninger og tætning af samlinger mv. Utætheder kan give lokale, men også totale skader af trægulvet; så det er vigtigt.


Og ja, opbygningen som du beskriver, er god nok. 

